**Javni razpis** **za sofinanciranje Centra za zagovorništvo na področju deinstitucionalizacije (CeZag)**

**Šifra** JR XX XX XXX

**Datum objave** 8. 8. 2025

**Rok za prijavo** 15. 9. 2025

**Institucija** Ministrstvo za solidarno prihodnost

Ministrstvo za solidarno prihodnost je v Uradnem listu Republike Slovenije št. xx/25 dne 8. 8. 2025 objavilo javni razpis za sofinanciranje Centra za zagovorništvo na področju deinstitucionalizacije (CeZag) (v nadaljevanju: javni razpis).

**Predmet javnega razpisa** je sofinanciranje *Centra za zagovorništvo na področju deinstitucionalizacije* (v nadaljevanju:CeZag).

**Opredelitev CeZag**: Razpis neposredno naslavlja zavezo, da bomo v Republiki Sloveniji vzpostavili neodvisen center za zagovorništvo, ki bo okrepil glas ljudi z oviranostjo in jih zagovarjal v različnih življenjskih situacijah tako v institucijah kot v vsakdanjem življenju v skupnosti. CeZag bo zagotavljal zagovorništvo kot brezplačno, neodvisno podporo, ki ljudem z oviranostjo omogoči odločanje o svojem življenju ter podpori in oskrbi, ki jo prejemajo. Zagovorništvo bodo izvajali neodvisni strokovnjaki, ki zastopajo interese ljudi z oviranostjo ter jih podpirajo pri tem, da lažje izrazijo svoje mnenje, potrebe in želje in da poznajo in lažje uveljavljajo svoje pravice. Zagovorniki CeZag morajo zato biti neodvisni strokovnjaki, ki niso del državnih organov ali izvajalcev storitev ali socialnovarstvenih programov.

Javni razpis delno financira Evropska unija (v nadaljevanju: EU), in sicer iz Evropskega socialnega sklada plus (v nadaljevanju: ESS+). Javni razpis za sofinanciranje *Centra za zagovorništvo na področju deinstitucionalizacije* (v nadaljevanju: javni razpis) se izvaja v okviru cilja politike 4 »Bolj socialna in vključujoča Evropa za izvajanje evropskega stebra socialnih pravic« in 7. prednostne naloge »Dolgotrajna oskrba in zdravje ter socialna vključenost« specifičnega cilja ESO 4.11 »Krepitev enakopravnega in pravočasnega dostopa do kakovostnih, trajnostnih in cenovno ugodnih storitev, vključno s storitvami, ki spodbujajo dostop do stanovanj, in storitvami oskrbe, usmerjene v posameznika, vključno z zdravstveno oskrbo; posodobitev sistemov socialne zaščite, vključno s spodbujanjem dostopa do socialne zaščite, s posebnim poudarkom na otrocih in prikrajšanih skupinah; izboljšanje dostopnosti, tudi za invalide, učinkovitosti in odpornosti zdravstvenih sistemov in storitev dolgotrajne oskrbe (ESS+)« PEKP 2021−2027.

**Cilji javnega razpisa so:**

1. Vzpostavitev dolgoročno delujočega CeZag, ki bo odraslim ljudem z oviranostjo, ki živijo v instituciji ali v skupnosti nudil neodvisno podporo zagovorništva na multidisciplinaren način.
2. Zagotavljanje individualnega pravnega, socialno delavskega in vrstniškega zagovorništva za ljudi z oviranostjo v obdobju 2025–2028.
3. Zagotavljanje skupinskega zagovorništva v obdobju 2025–2028.

Na javnem razpisu **lahko kandidira prijavitelj**, ki izpolnjuje vse spodaj naštete pogoje.

1. Je pravna oseba zasebnega prava s statusom nevladne organizacije v javnem interesu, vpisane v evidenco nevladnih organizacij najmanj 2 leti, s sedežem v Republiki Sloveniji.
2. Ima odprt transakcijski račun, ki je vpisan v register transakcijskih računov pri Agenciji Republike Slovenije za javnopravne evidence in storitve (AJPES).
3. Ima sposobnost vnaprejšnjega financiranja projekta ter sposobnost zagotavljanja tehničnih zmogljivosti za izvedbo projekta.
4. Ima poravnane vse davke in druge obvezne dajatve v Republiki Sloveniji, zapadle do vključno zadnjega dne v mesecu pred rokom, določenim za oddajo vloge na javni razpis, oziroma nima neporavnanih obveznosti v višini 50,00 EUR ali več in je predložil vse obračune davčnih odtegljajev za dohodke iz delovnega razmerja za zadnjih pet let do dneva oddaje prijave.
5. Ni v stečajnem postopku, postopku prisilnega prenehanja, postopku prisilne poravnave ali postopku prisilne likvidacije.
6. Nima neporavnanih obveznosti (iz naslova integralnih sredstev in namenskih sredstev kohezijske politike) do ministrstva, pri čemer za ugotavljanje obstoja obveznosti do ministrstva ni pogoj, da bi bila le-ta že ugotovljena s pravnomočnim izvršilnim naslovom.
7. Za iste upravičene stroške, ki bodo predmet financiranja tega javnega razpisa, ni že dobil in ne bo dobil drugih javnih sredstev.
8. Izpolnjuje pogoje glede tehnične opremljenosti.
9. Odgovorne osebe prijavitelja niso bile pravnomočno obsojene zaradi kaznivega dejanja v zvezi s svojim poklicnim ravnanjem.
10. Je neodvisna organizacija, ki ne izvaja storitev socialnega varstva, socialnovarstvenih programov, osebne asistence, dolgotrajne oskrbe ali zdravstvenih storitev ter ni združenje oziroma skupnost izvajalskih organizacij in ni del izvršilne, sodne ali zakonodajne veje oblasti.

**Razpoložljiva sredstva**

Skupna razpoložljiva višina nepovratnih namenskih sredstev javnega razpisa za obdobje od izdaje sklepa o dodelitvi sredstev do 31. oktobra 2028 **znaša največ 1.614.466,67 EUR**, od tega je namenjenih 1.317.889,16 EUR za sofinanciranje aktivnosti projekta v KRVS in 296.577,51 EUR za sofinanciranje aktivnosti projekta v KRZS.

Objava javnega razpisa (Uradni list št. xx/2025 z dne 8. 8. 2025) – dodamo spletno povezavo

**Besedilo javnega razpisa**

Besedilo javnega razpisa (JR xxxx) (docx, xxx KB) – se doda priponka

**Razpisna dokumentacija**

Razpisna dokumentacija (JR xxxx) (docx, xxx KB) – se doda priponka

**Prijavni obrazci**

Obrazec št. 1. (*Prijavnica)*  (docx, xxx KB) – se doda priponka

Obrazec št. 2. (*Finančni načrt projekta)* (xlsx, xxx KB) – se doda priponka

Obrazec št. 3. *Izjava prijavitelja, ki bo izvajal projekt o izpolnjevanju in sprejemanju razpisnih pogojev* (docx, xxx KB) – se doda priponka

**Priloge, ki so del razpisne dokumentacije**

Priloga št. 1: Vzorec pogodbe o sofinanciranju (ni potrebno priložiti k vlogi) (docx, xxx KB) – se doda priponka

Priloga št. 2: Označba vloge (docx, xxx KB) – se doda priponka

Priloga št. 3. Kontrolni seznam DNSH (docx, xxx KB) – se doda priponka

Priloga št. 4.Podatki o dejanskih lastnikih(docx, xxx KB) – se doda priponka

**Opomba:** V razpisni dokumentaciji so prijavni obrazci in priloge, ki jih je treba v skladu z navodili na posameznem dokumentu izpolniti in podpisati. Priloge, ki niso priložene razpisni dokumentaciji, pridobi oziroma pripravi prijavitelj sam in so prav tako obvezni sestavni del vloge na javni razpis.

**Odgovori na pogosta vprašanja**

Vprašanja v zvezi s prijavo na ta javni razpis posredujte izključno po elektronski pošti na naslov: gp.msp@gov.si s pripisom: »Vprašanje v zvezi s prijavo na Javni razpis za sofinanciranje Centra za zagovorništvo na področju deinstitucionalizacije (CeZag)«, in sicer do **1. 9. 2025.**

Vprašanja in odgovori na pravočasno poslana vprašanja bodo do 8. 9. 2025 javno objavljeni, zato bodite pri postavljanju vprašanj previdni, da v njih ne razkrivate morebitnih osebnih podatkov, poslovnih skrivnosti in drugih podatkov, ki ne smejo biti javno objavljeni.

**Rok za oddajo vloge**

Rok za oddajo vloge je najkasneje do 15. 9. 2025.

Posamezni prijavitelj lahko predloži le eno (1) vlogo za sofinanciranje. Vloga mora biti oddana v papirnati/tiskani obliki na prijavnih obrazcih, ki so del razpisne dokumentacije, in mora vsebovati vse zahtevane obvezne priloge in podatke, določene v razpisni dokumentaciji. Poleg tega je treba celotno vlogo posredovati tudi na elektronskem nosilcu podatkov (USB ključku). Tiskana verzija se mora ujemati z elektronsko. V primeru razlik velja tiskana verzija. Prijavitelj na tem javnem razpisu lahko kandidira le z eno vlogo.

Kot pravočasne se bodo upoštevale vloge, poslane po pošti s priporočeno poštno pošiljko, označene s poštnim žigom do vključno 15. 9. 2025, in vloge, poslane po pošti z navadno poštno pošiljko, ki bodo v vložišče ministrstva prispele, 15. 9. 2025. V primeru oddaje vloge pri drugem izvajalcu poštnih storitev obvezno prilogo predstavlja »kopija, enaka originalu« računa izvajalca te poštne storitve, na katerem je natisnjen in jasno razviden čas (datum, ura in minuta) oddaje vloge (priporočene pošiljke). Osebno oddane vloge se bodo kot pravočasne upoštevale le, če bodo oddane v vložišču Ministrstva za solidarno prihodnosti, Dunajska cesta 21, 1000 Ljubljana do 15. 9. 2025, do 12. ure.

Vloge na javni razpis morajo, ne glede na način oddaje, prispeti na naslov Ministrstvo za solidarno prihodnost, Dunajska cesta 21, 1000 Ljubljana.

**Odpiranje vlog**

Odpiranje vlog bo potekalo dne 18. 9. 2025 ob 9. uri v prostorih Ministrstva za solidarno prihodnost, Dunajska cesta 21, 1000 Ljubljana in bo javno. V primeru prevelikega števila prejetih vlog ali če se bodo obravnavali podatki, ki so po zakonu, ki ureja gospodarske družbe, označeni kot zaupni, lahko strokovna komisija odloči, da odpiranje vlog ne bo javno. O tej odločitvi se prijavitelje obvesti en delovni dan pred predvidenim datumom javnega odpiranja z obvestilom na spletni strani ministrstva <https://www.gov.si/drzavni-organi/ministrstva/ministrstvo-za-solidarno-prihodnost/>.

Odpirale se bodo samo v roku oddane, pravilno izpolnjene in označene zaprte ovojnice, in sicer po vrstnem redu njihovega prispetja. O odpiranju vlog bo strokovna komisija sproti vodila zapisnik.